Document ID: 32008D0720

KOMMISSIONENS BESLUTNING
af 6. august 2008
om ændring af tillæg B til bilag VII til akten om Bulgariens og Rumæniens tiltrædelse for så vidt angår visse virksomheder i sektorerne for kød, for fjerkrækød, for fisk og for mælk og mejeriprodukter i Rumænien
(meddelt under nummer K(2008) 4144)
(EØS-relevant tekst)
(2008/720/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til akten om Bulgariens og Rumæniens tiltrædelse, særlig bilag VII, kapitel 5, afdeling B, underafdeling I, litra e), og
ud fra følgende betragtninger:
(1)
Europa-Parlamentets og Rådets forordning (EF) nr. 852/2004 af 29. april 2004 om fødevarehygiejne (1) og Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (2) indeholder visse strukturelle krav til virksomheder, der er omfattet af disse forordninger.
(2)
I bilag VII, kapitel 5, afdeling B, underafdeling I, litra a), til akten om Bulgariens og Rumæniens tiltrædelse er det fastsat, at visse strukturelle krav i ovennævnte forordninger ikke gælder for virksomheder i Rumænien, der er opført i tillæg B til bilag VII til tiltrædelsesakten, indtil den 31. december 2009, forudsat at visse betingelser er opfyldt.
(3)
Så længe de pågældende virksomheder er i omstillingsfasen, bør produkter med oprindelse i disse virksomheder kun bringes i omsætning på hjemmemarkedet eller anvendes til videre forarbejdning på rumænske virksomheder, der er omfattet af overgangsordningen.
(4)
Tillæg B til bilag VII til akten om Bulgariens og Rumæniens tiltrædelse er blevet ændret ved Kommissionens beslutning 2007/23/EF (3), 2007/710/EF (4) og 2008/465/EF (5).
(5)
I Rumænien har visse virksomheder i sektorerne for kød, for fjerkrækød, for fisk og for mælk og mejeriprodukter afsluttet forbedringen af deres anlæg og er nu i fuld overensstemmelse med de relevante EF-retsforskrifter. Desuden er visse virksomheder ophørt med aktiviteterne. Disse virksomheder bør derfor udgå af listen over virksomheder, der er omfattet af overgangsordningen.
(6)
Tillæg B til bilag VII til akten om Bulgariens og Rumæniens tiltrædelse bør derfor ændres i overensstemmelse hermed.
(7)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
De virksomheder, der er opført i bilaget til denne beslutning, udgår af tillæg B til bilag VII til akten om Bulgariens og Rumæniens tiltrædelse.
Artikel 2
Denne beslutning er rettet til medlemsstaterne.
Udfærdiget i Bruxelles, den 6. august 2008.

Labels: 0
18
15
17